సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ధోనీ 9,999.. కోహ్లీకి ఆ పరుగు కనబడలేదా..?
వాస్తవానికి ఇప్పటికే 332 వన్డేలాడిన ధోని 10,173 పరుగులు చేశాడు. కానీ.. ఇందులో భారత్ తరఫున ఆడి చేసిన పరుగులు మాత్రం 9,999.
Samayam Telugu | Updated:
Nov 2, 2018, 05:57PM IST
వెస్టిండీస్‌తో తిరువనంతపురం వేదికగా గురువారం ముగిసిన ఐదో వన్డేలో ధోనీ 10,000 పరుగుల మైలురాయిని అందుకోనివ్వకుండా కోహ్లీనే ఉద్దేశపూర్వంగా అడ్డుపడ్డాడని ట్విట్టర్‌లో అభిమానులు ఫైర్ అవుతున్నారు. ఈ సిరీస్‌లోనే మూడు శతకాలు సాధించడంతో పాటు వన్డేల్లో 10వేల పరుగుల మైలురాయిని అందుకున్న కోహ్లీ.. ప్రస్తుతం 9,999 పరుగులతో రికార్డుకి అడుగు దూరంలో ఉన్న ధోనీకి మాత్రం ఆ ఆ ఛాన్స్ ఎందుకు ఇవ్వలేదంటూ విమర్శలు గుప్పిస్తున్నారు.
గురువారం 47 ఓవర్లలోనే ముగిసిన ఐదో వన్డేలో బౌలర్లు రవీంద్ర జడేజా (4/34), బుమ్రా (2/11), ఖలీల్ (2/29) ధాటికి మొదట బ్యాటింగ్ చేసిన వెస్టిండీస్ జట్టు 31.5 ఓవర్లలో 104 పరుగులకే ఆలౌటవగా.. లక్ష్య ఛేదనలో రోహిత్ శర్మ (63 నాటౌట్: 56 బంతుల్లో 5x4, 4x6), విరాట్ కోహ్లి (33 నాటౌట్: 29 బంతుల్లో 6x4) దూకుడుగా ఆడటంతో టీమిండియా 14.5 ఓవర్లలోనే 105/1తో అలవోక విజయాన్ని అందుకుంది. దీంతో.. ఐదో వన్డేల ఈ సిరీస్‌ని భారత్ జట్టు 3-1తో చేజిక్కించుకోగా.. వైజాగ్ వన్డే టైగా ముగిసిన విషయం తెలిసిందే.
@bhogleharsha He should have been sent out to open today. Wonder why Kohli did not bestow the honour to Dhoni. He needed just one run.!
&mdash; S.K.Nataraj (@SKNataraj1) 1541085573000